**Z A P I S N I K**

 **s 20. sjednice Gradskog vijeća Grada Gospića održane dana 24. veljače 2023. godine,**

**u Gradskoj vijećnici Grada Gospića, Budačka 55, s početkom u 10.00 sati**

Sjednici su nazočni članovi Gradskog vijeća:

1. Ana – Marija Zdunić, 5. Marko Sokolić, 9. Pajo Brkljačić,
2. Nada Alić, 6.Velimir Štimac, 10. Ivica Kovačević,
3. Mario Stilinović, 7. Anela Serdar Pašalić, 11. Jadranka Pejnović
4. Josip Šaban, 8. Tomislav Vrkljan,

Sjednici nisu nazočni:

1. Josip Župan – ispričao se,
2. Ivica Tomljenović,
3. Alen Zorić,
4. Mirjana Vrkljan Radošević – ispričala se.

Sjednici su još nazočni:

1. Karlo Starčević, gradonačelnik,
2. Kristina Prša, zamjenica gradonačelnika
3. Slaven Stilinović, pročelnik – tajnik Tajništva,
4. Josip Marković, pročelnik Upravnog odjela za komunalne djelatnosti i zaštitu okoliša,
5. Andrijana Miloš, privremena pročelnica Upravnog odjela za prostorno uređenje i gradnju,
6. Mandica Ratković, službenica Tajništva Grada Gospića,
7. Katarina Konjikovac, službenica Tajništva Grada Gospića,
8. Milan Mataija, direktor Komunalca d.o.o.

Pročelnik – tajnik g. Stilinović utvrdio je kvorum te konstatirao da je na 20. sjednici nazočno 11 članova, a odsutna 4 člana Vijeća, te da se mogu donositi pravovaljane odluke.

Predsjednica Vijeća Ana-Marija Zdunić pozdravila je nazočne te je za 20. sjednicu predložila sljedeći

# **D n e v n i r e d**

1. Razmatranje i usvajanje prijedloga Odluke o izradi VIII. izmjena i dopuna Prostornog plana uređenja Grada Gospića

Izvjestitelj: ANDRIJANA MILOŠ

**Jednoglasno s 11 glasova “za” usvojen je predloženi Dnevni red.**

**Ad – 1**

Prijedlog Odluke o izradi VIII. izmjena i dopuna Prostornog plana uređenja Grada Gospića

Predlagatelj: Gradonačelnik Grada Gospića

**ANDRIJANA MILOŠ** – vezano za predmetnu točku pojašnjava da se ovdje radi o tzv. Ciljanim izmjenama i dopunama Prostornog plana i procedura donošenja istih je, identična kao i kod svih drugih izmjena i dopuna, propisana zakonskim odredbama. Da bi se uopće pristupilo izmjenama i dopunama prostornog plana potrebno je donijeti odluku o izradi predmetnih izmjena a potom se provodi procedura propisana zakonskim odredbama.

Razlog zbog kojeg se pristupa izradi i donošenju izmjena i dopuna Plana jest proširenje gospodarske zone poslovne namjene (K3) unutar administrativnih granica naselja Novoselo Bilajsko a radi se o području u kome se nalazi komunalno odlagalište otpada Rakitovac i koje će se kroz ove izmjene i dopune obogatiti neki dodatnim sadržajima. Predviđeno proširenje gospodarske zone planira se isključivo radi gradnje pretovarne stanice, sortirnice i reciklažnog dvorišta za građevinski otpad. Što se tiče imovinsko pravnih odnosa zemljište koje je obuhvaćeno ovim izmjenama i dopunama je u vlasništvu Grada.

**MARIO STILINOVIĆ –** konstatira da su ovo ciljane izmjene i dopune Plana koje se odnose konkretno na predloženo predmetnom Odlukom. Obzirom da postoje najave za pokretanje projekata kao što je stočarski centar i proširenje zatvora (kaznionice), pita hoće li i za navedene projekte biti potrebno raditi izmjene i dopune prostornoga plana? Također pita postoji li zakonski rok u kome se mogu ponovno raditi izmjene i dopune prostornoga plana odnosno jesmo li tu na neki način ograničeni?

**ANDRIJANA MILOŠ –** odgovara da se radi o posebnoj zoni koju će Grad ustanoviti za svoje potrebe i potrebe županijskog centra za brdsko-planinska područja i kaznionicu. Grad već radi pripremne radnje za te projekte a koji će biti obuhvaćeni IX izmjenama i dopunama Prostornoga plana Grada Gospića.

**Jednoglasno s 11 glasova „za“ usvojena je ODUKA O IZRADI VIII. IZMJENA I DOPUNA PROSTORNOG PLANA UREĐENJA GRADA GOSPIĆA.**

KLASA: 024-01/23-01/1

URBROJ: 2125-1-01-23-02

Sjednica završila s radom u 10.15 sati.

 ZAPISNIČAR PREDSJEDNICA

 GRADSKOG VIJEĆA GRADA GOSPIĆA

Mandica Ratković, v.r. Ana – Marija Zdunić, mag.iur.v.r.